Журналисти излязоха на протест срещу ограничаването на свободата на словото - Times.BG
Журналисти излязоха на протест срещу ограничаването на свободата на словото
11 октомври, 2017 Ана Минева София
Десетки журналисти от различни медии се събраха пред Министерски съвет, за да кажат „Не“ на заплахите и ограничаването на свободата на словото. Протестът беше провокиран от държанието в ефир на депутата от ГЕРБ Антон Тодоров и вицепремиера Валери Симеонов към журналиста от Нова телевизия – Виктор Николаев.
Журналистите заявиха, че проблемът е от години и е крайно време да се вземат мерки, които да ограничат наглото отношение на политиците към журналисти.
„Страховито ми изглежда цялата ситуация. Няма нужда от протест, за да знаят политиците, че не трябва да се самозабравят и трябва да знаят къде е тяхното място. Достатъчно хора от властта се опитаха да замазват след Валери Симеонов и Антон Тодоров, и да се опитват да представят думите им като нелепа шега и ирония. Притеснително малоброен е протеста, крайно време е ние сами да направим нещо, за да ни уважават политиците, а не да присъстват в нашите студия, за да кажат това, за което са дошли, а не това, което ние искаме да ги питаме“, посочи Силвия Великова.
Източник: Би Ай Телевизия
журниласти